

**FONDUL ROMÂN PENTRU EFICIENŢA ENERGIEI**

# “Cerinţe minimale de calificare pentru activitatea de Promotor”

1. **Pentru persoane fizice autorizate**

Experienţă în domeniul energetic şi al protecţiei mediului, de:

* + minim **2 (doi)** ani pentru absolvenţi ai unei facultăţi tehnice cu profil energetic sau asimilat acestuia, sau
  + minim **3 (trei)** ani pentru absolvenţi ai altor facultăţi cu profil diferit de cel energetic sau asimilat acestuia, care au absolvit cursuri de perfecţionare în domeniul energetic, sau
  + minim **4 (patru)** ani pentru cei care nu îndeplinesc primele două cerințe.

Activitate anterioară în identificarea / derularea proiectelor de utilizare eficientă a energiei, dobândită prin activitatea în învăţământ, cercetare, proiectare, execuţie sau exploatare.

Capacitate de a realiza evaluări preliminare ale propunerilor de proiecte iniţiate de Promotor în domeniul energetic, pentru a stabili viabilitatea (fezabilitatea) şi eficienţa tehnică şi economică a proiectului.

Capacitate de realizare/redactare de analize tehnico-economice preliminare ale proiectelor de eficienţă energetică.

Autorizări sau atestări în domeniul energetic şi al protecţiei mediului, obţinute în condiţiile legii constituie un avantaj.

# Pentru persoane juridice

Persoanele juridice care activează în sau în legătură cu industria tutunului, armelor sau alcoolului (cu excepţia fabricilor de bere şi vin) nu pot fi Promotori.

Existenţa a cel puţin unui angajat care să îndeplinească cerinţele minime stabilite la punctul I pentru persoane fizice autorizate şi care să îndeplinească atribuţiile asumate de persoana juridică în calitate de Promotor.

Autorizări sau atestări în domeniul energetic şi al protecţiei mediului, obţinute în condiţiile legii constituie un avantaj.

Clădirea Strauss, str. Johann Strauss, nr. 2A, et. 6, sector 2, RO - 020312 Bucureşti

tel: 021 233 88 01; e-mail: [office@free.org.ro,](mailto:office@free.org.ro) <http://www.free.org.ro/>